Ένα **συνταγματικό δημοψήφισμα** πραγματοποιήθηκε στη μη αναγνωρισμένη Δημοκρατία του Ναγκόρνο-Καραμπάχ στις 20 Φεβρουαρίου 2017. Τουλάχιστον το 25% των εγγεγραμμένων ψηφοφόρων απαιτείτο να ψηφίσουν υπέρ, ώστε να επικυρωθεί το αποτέλεσμα. Το δημοψήφισμα επικυρώθηκε, καθώς στην κάλπη προσήλθαν περίπου τα τρία τέταρτα των ψηφοφόρων.

Πλαίσιο
-------

Ο πρόεδρος Μπάκο Σαχακιάν δημιούργησε μια επιτροπή για να συντάξει ένα νέο σύνταγμα για να αντικαταστήσει το σύνταγμα του 2006. Το σχέδιο παραδόθηκε στις 24 Νοεμβρίου 2016 και εγκρίθηκε από την Εθνική Συνέλευση στις 17 Ιανουαρίου με ψήφους 20-7. Στις 19 Ιανουαρίου ο Σαχακιάν όρισε την ημερομηνία για τη διεξαγωγή του δημοψηφίσματος.

Συνταγματικές αλλαγές
---------------------

Οι συνταγματικές αλλαγές θα έχουν ως αποτέλεσμα να υιοθετηθεί ως επίσημη ονομασία το "Δημοκρατία του Αρτσάχ" για την μη αναγνωρισμένη χώρα και να χρησιμοποιείται παράλληλα με το σημερινό της όνομα, καθώς και να καταργηθεί η θέση του Πρωθυπουργού και να δοθούν περισσότερες εξουσίες στον Πρόεδρο για να λαμβάνει πιο γρήγορα αποφάσεις σχετικές με την ασφάλεια.

Ο βουλευτής Λεβόν Γκαλουστιάν, από τη μη αναγνωρισμένη χώρα της Αμπχαζίας και παρατηρητής στο δημοψήφισμα, είπε ότι η ιδέα για αλλαγή του ονόματος προτάθηκε έπειτα από τις ανησυχίες που εκφράστηκαν από πολιτικούς του Ναγκόρνο-Καραμπάχ ότι η χρήση του ονόματος Αρτσάχ" και "Ναγκόρνο-Καραμπάχ" από το Αζερμπαϊτζάν για τις αθλητικές ομάδες και τις καλλιτεχνικές πρωτοβουλίες στο εξωτερικό, μπορούσε να δημιουργήσει εσφαλμένη εντύπωση για την περιοχή από ότι είναι στην πραγματικότητα.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 69.570 | 90,05 |
| Κατά | 7.686 | 9,95 |
| Άκυρα/λευκά ψηφοδέλτια | 2.172 | – |
| **Συνολικά** | **79.428** | **100,00** |
| Εγγεγραμμένοι ψηφοφόροι/προσέλευση | 103.818 | 76,51 |
| Πηγή: Κεντρική Εκλογική Επιτροπή Αρχειοθετήθηκε 2017-03-16 στο Wayback Machine. |

Αντιδράσεις
-----------

Η κυβέρνηση του Αζερμπαϊτζάν, τμήμα του οποίου αποτελεί επίσημα το Ναγκόρνο-Καραμπάχ, μη έχοντας όμως ντε φάκτο τον έλεγχο της περιοχής έπειτα από τον Πόλεμο του Ναγκόρνο-Καραμπάχ, καταδίκασε το δημοψήφισμα κάνοντας λόγο για "προβοκάτσια" και το χαρακτήρισε αντιπαραγωγικό για τη διαδικασία επίλυσης της σύγκρουσης. επίσης, Η κυβέρνηση εξέδωσε διεθνές ένταλμα σύλληψης εναντίον τριών μελών του Ευρωπαϊκού Κοινοβουλίου, τα οποία ήταν παρατηρητές στο δημοψήφισμα.

Η Ομάδα του Μινσκ του ΟΑΣΕ,ο επίσημος μεσολαβητής στον πόλεμο του Ναγκόρνο-Καραμπάχ, δήλωσε ότι τα αποτελέσματα του δημοψηφίσματος δεν θα αλλάξουν το νομικό καθεστώς του Ναγκόρνο-Καραμπάχ. Οι κυβερνήσεις αρκετών χωρών, δήλωσαν ότι δεν αναγνωρίζουν το δημοψήφισμα, συμπεριλαμβανομένης της Γερμανίας, της Γεωργίας, της Ουκρανίας και της Τουρκίας.

Παραπομπές
----------

1. ↑  Nagorno-Karabakh (Azerbaijan), 20 Φεβρουαρίου 2017: Constitution Direct Democracy (Γερμανικά)
2. ↑  Referendum to create 'Republic of Artsakh' on Europe's fringe EU Observer, 20 Φεβρουαρίου 2017
3. ↑  Галустян: идея переименования Абхазии в Апсны мне симпатична Sputnik, 23 Φεβρουαρίου 2017
4. ↑  "Referendum" in occupied Azerbaijan lands – another provocation of Yerevan Αρχειοθετήθηκε 2017-02-25 στο Wayback Machine. Azerbaijan Press Agency, 17 Φεβρουαρίου 2017
5. ↑  MEP Štětina faces Azeri arrest warrant Αρχειοθετήθηκε 2017-02-26 στο Wayback Machine. Prague Daily Monitor, 24 Φεβρουαρίου 2017
6. ↑  Statement by the Co-Chairs of the OSCE Minsk Group OCSE, 17 Φεβρουαρίου 2017
7. ↑  German Foreign Ministry to Vestnik Kavkaza: German government does not recognize 'referendum' in Nagorno-Karabakh Αρχειοθετήθηκε 2017-02-25 στο Wayback Machine. Vestnik Kavkaza, 23 Φεβρουαρίου 2017
8. ↑  Tbilisi Does not Recognize Nagorno-Karabakh Referendum Civil, 21 Φεβρουαρίου 2017
9. ↑  Турция не признает «референдум» в Нагорном Карабахе — МИД KP, 18 Φεβρουαρίου 2017